OpenLLM-France/wikimedia huggingface dataset:
# Llenguatge de transferència de registres

Llenguatge de transferència de registres (RTL en anglès) és una notació simbòlica emprada per a descriure les transferències entre registres. Un registre és un grup de flip-flops o biestables (Fig.1). Un registre d'n bits consisteix d'un grup d'n flip-flops o biestables capaços d'emmagatzemar n bits d'informació binària.

## Tipus d'operacions

En podem destacar :
* Operacions de transferència simple.
* Operacions aritmètiques.
* Operacions lògiques.
* Operacions de desplaçament.
| Notació | Descripció |
| ← | Indica transferència de registres |
| Lletra | Indica el nom del registre |
| coma | Indica operacions simultànies |
Exemples:
| Operació | Descripció |
| R3← R1+R2 | Addició de R1 i R2 i el resulatat va a R3 |
| R3← R1-R2(R1+R2'+1) | Subtracció |
| R2← R2 | Complement |
| R2← R2 | Negació |
| R1← R1+1 | Increment |
| R1← R1-1 | Decrement |
| R3← R1 OR R2 | Lògica OR |
| R3← R1 AND R2 | Lògica AND |
| R3← R1 XOR R2 | Lògica XOR |

## Referències

* ↑ «Llenguatge de transferència de registres» (en anglès). http://cs.gsu.edu/. Arxivat de l'original el 2017-08-29. [Consulta: 25 desembre 2016].
* ↑ «Transferències de registres» (en anglés). http://www.dauniv.ac.in/.+[Consulta: 25 desembre 2016].
* ↑ «4.4. Arithmetic Microoperations». www.cs.uwm.edu. Arxivat de l'original el 2016-12-05. [Consulta: 25 desembre 2016].
# Monoartritis

La monoartritis és la inflamació d'una articulació (artritis) alhora. Sol ser causada per traumes, infeccions o artritis cristal·lina.

## Causes

* Artritis sèptica
* Gota
* Pseudogota
* Artrosi
* Artritis psoriàsica

## Vegeu també

* Poliartritis
# Mont Queen Bess

El Mont Queen Bess és una muntanya de les Muntanyes de la Costa, a la província de la Colúmbia Britànica, al Canadà. El cim s'eleva fins als 3.298 msnm i té una prominència de 2.355 metres. Es troba a l'oest del llac Chilko i al sud del llac Tatlayoko i corona una carena amb pics al nord del camp de gel Homathko. La muntanya rep el nom de la reina Isabel I d'Anglaterra.
La primera ascensió del cim la feren Don Munday, Phyllis Munday i H. Hall el 1942.

## Referències

* ↑ «Mount Queen Bess - Peakbagger.com». [Consulta: 1r maig 2024].
* ↑ «BC Geographical Names». [Consulta: 1r maig 2024].
* ↑ «Mount Queen Bess» (en anglès). bivouac.com.
# Municipi de Kalundborg

El municipi de Kalundborg és un municipi danès de la Regió de Sjælland que va ser creat l'1 de gener del 2007 com a part de la Reforma Municipal Danesa, integrant els antics municipis de Bjergsted, Gørlev, Hvidebæk, Høng, i Kalundborg. El municipi és situat a l'oest de l'illa de Sjælland abastant una superfície de 604 km². També formen part del municipi les illes de Nekselø i Sejerø que són a la badia de Sejerø a l'estret del Kattegat. Al territori del municipi es troba el llac Tissø un dels més importants de Dinamarca.
La ciutat més important i la seu administrativa del municipi és Kalundborg (16.489 habitants el 2009). Altres poblacions del municipi són:
* Årby
* Bjerge
* Eskebjerg
* Føllenslev
* Gørlev
* Havnsø
* Høng
* Kaldred
* Kirke Helsinge
* Løve
* Reersø
* Rørby
* Sæby
* Sejerby
* Snertinge
* Spangsbro
* Store Fuglede
* Svallerup
* Svebølle
* Ubby
* Ulstrup

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 5761 | 23,6 |
| Det Radikale Venstre | 1429 | 5,8 |
| Det Konservative Folkeparti | 829 | 3,4 |
| Socialistisk Folkeparti | 3751 | 15,4 |
| Lokallisten Kalundborg | 936 | 3,8 |
| Dansk Folkeparti | 3361 | 13,8 |
| Folkebevægelsen Ret- & Velfærd | 24 | 0,1 |
| Venstre | 8050 | 33,0 |
| Enhedslisten - De Rød-Grønne | 250 | 1,0 |

### Alcaldes

| Alcalde | Període | Partit |
| Tommy Dinesen | 1-1-2007 a 30-1-2008 | Socialistisk Folkeparti |
| Kaj Buch Jensen | 31-1-2008 a 31-12-2009 | Socialdemokraterne |
| Marie Stærke | 1-1-2010 a 31-12-2013 | Venstre |

## Referències

* ↑ (danès) Resultats eleccions municipals a Kalundborg
# Mystacoleucus lepturus

Mystacoleucus lepturus és una espècie de peix cipriniforme de la família dels ciprínids.

## Morfologia

Els mascles poden assolir els 9,2 cm de longitud total.

## Distribució geogràfica

Es troba a la conca del riu Mekong.

## Referències

* ↑ Günther A. 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum. Cat. Fishes v. 7. i-xx + 1-512.
* ↑ BioLib (anglès)
* 1 2 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Liphistius desultor

Liphistius desultor és una espècie d'aranyes mesoteles, de la família dels lifístids (Liphistiidae). Fou descrita per primera vegada per J.C. Schiödte el 1849.
Aquesta espècie és endèmica de la península de Malàisia. Es troba a Penang, al Perak i al Kedah.

## Descripció

La femella holotip fa 28,2 mm i el mascle, 23,26 mm.

## Referències

* 1 2 Schiödte, J. C. (1849b). Om en afvigende Slægt af Spindlernes Orden. Naturhistorisk Tidsskrift 2: 617-624.
* 1 2 (anglès) World Spider Catalog: Liphistius desultor Schiödte, 1849 en la família Liphistiidae +base de dades Accés el 26 de gener de 2019.
* ↑ Platnick & Sedgwick, 1984 : A revision of the spider genus Liphistius (Araneae, Mesothelae). American Museum Novitates, n.2781, p.1-31 (texte intégral).
# NTD

NTD té els següents significats:
* New Tang Dynasty Television, cadena de televisió en xinès amb seu a Nova York
* Nintendo Technology Development, equip de recerca i desenvolupament de Nintendo amb seu a l'estat de Washington als Estats Units
* Domini N-terminal (del seu nom en anglès N-Terminal Domain), extrem d'una proteïna o un pèptid amb un grup amino lliure
* Malalties tropicals desateses (del seu nom en anglès Neglected Tropical Diseases), grup de 13 malalties prevalents en àrees tropicals, amb atenció mediàtica insuficient
# NTT

NTT té els següents significats:
* Nippon Telegraph and Telephone, empresa de telecomunicacions del Japó
* New Technology Telescope, telescopi de l'Observatori Europeu Austral ubicat a La Silla, a Xile
# Muoni

El muoni és un àtom exòtic format per un antimuó (l'antipartícula del muó, carregada positivament) i un electró, amb el símbol Mu o μ$^+$e$^-$. Durant la vida mitjana típica del muó, de 2 μs, pot formar compostos com el clorur de muoni (MuCl) o el muoniur sòdic (NaMu).
A causa de la diferència de massa entre l'antimuó i l'electró, el muoni s'assembla més a l'hidrogen que el positroni. El seu radi de Bohr i la seva energia d'ionització difereix en un 0,5% de la de l'hidrogen, el deuteri i el triti.
Els físics consideren el muoni com un isòtop de l'hidrogen, i per la seva curta vida, l'usen en una forma modificada de l'espectroscòpia de ressonància d'espín electrònic, per a analitzar les transformacions químiques i l'estructura de compostos nous o de propietats electròniques potencialment valuoses (aquesta forma de ressonància d'espín electrònic es denomina ressonància d'espín muònic o μSR). Existeixen variants de la ressonància d'espín muònic, per exemple la rotació d'espín muònic, la qual usa un camp magnètic aplicat de manera transversal a la direcció del feix de muons, i l'anomenada ressonància de nivells creuats. Aquesta darrera utilitza un camp magnètic aplicat longitudinalment sobre el feix muònic, i monitora la relaxació de l'espín muònic causada per les oscil·lacions magnètiques del muoni sobre altres àtoms magnètics. C. J. Rhodes ha considerat el muoni com el segon radioisòtop de l'hidrogen, després del triti.

## Referències

* ↑ muoniumCompendium of Chemical Terminology, també conegut com Gold Book
* ↑ Names for muonium and hydrogen atoms and their ions iupac.org PDF(anglès)
* ↑ «Muon and Muonium Chemistry». Cambridge University Press, 08-09-1983, pàg. 4.(anglès)
* ↑ C.J.Rhodes, Perkin Transactions 2, 2002.

## Vegeu també

* Àtom exòtic
* Muó
Viccionari
# Muntanyes d'Oaș

Les muntanyes d'Oaș (en romanès: Munţii Oașului, hongarès: Avas-hegység, ucraïnès: Гори Оаш) són una petita serralada volcànica dins de l'àrea de Vihorlat-Gutin dels Carpats orientals interiors. Les muntanyes se centren a la secció nord del País d'Oaș, abastant la zona fronterera entre el comtat de Satu Mare a Romania i l'oblast de Transcarpàcia a Ucraïna. Són una extensió de les muntanyes de Gutin.
La seva muntanya més alta és el Pic Piatra Vâscului, que arriba als 917 metres.

## Vegeu també

* Carpats romanesos

## Referències

* ↑ Földvary, 1988, p. 221.

## Bibliografia

* Földvary, Gábor Z. Geology of the Carpathian Region. Singapore: World Scientific Publishing Company, 1988. ISBN 9789813103825.

## Enllaços externs

* Muntanyes d'Oaș al mapa de la secció nord del comtat de Satu Mare Arxivat 2019-03-27 a Wayback Machine.
# Musaranya aquàtica japonesa

La musaranya aquàtica japonesa (Chimarrogale platycephalus) és una espècie de mamífer de la família de les musaranyes (Soricidae) endèmica del Japó.
# Llista de Congressos de l'Aliança Cooperativa Internacional

La llista de Congressos de l'Aliança Cooperativa Internacional inclou els congressos que ha celebrat l'Aliança Cooperativa Internacional des de la seva fundació el 1895.
| nom | # | Data | Inici | Finalització | Localització |
| I Congrés de l'Aliança Cooperativa Internacional | 1 | 1895 | 1895-08-19 | 1895-08-23 | Londres |
| II Congrés de l'Aliança Cooperativa Internacional | 2 | 1896 | 1896-10-28 | 1896-10-31 | París |
| III Congrés de l'Aliança Cooperativa Internacional | 3 | 1897 | | | Delft |
| IV Congrés de l'Aliança Cooperativa Internacional | 4 | 1900 | | | París |
| V Congrés de l'Aliança Cooperativa Internacional | 5 | 1902 | | | Manchester |
| VI Congrés de l'Aliança Cooperativa Internacional | 6 | 1904 | 1904-09-05 | 1904-09-08 | Budapest |
| VII Congrés de l'Aliança Cooperativa Internacional | 7 | 1907 | | | Cremona |
| VIII Congrés de l'Aliança Cooperativa Internacional | 8 | 1910 | | | Hamburg |
| IX Congrés de l'Aliança Cooperativa Internacional | 9 | 1913 | | | Glasgow |
| X Congrés de l'Aliança Cooperativa Internacional | 10 | 1921 | | | Basilea |
| XI Congrés de l'Aliança Cooperativa Internacional | 11 | 1924 | | | Gant |
| XII Congrés de l'Aliança Cooperativa Internacional | 12 | 1927 | | | Estocolm |
| XIII Congrés de l'Aliança Cooperativa Internacional | 13 | 1930 | | | Viena |
| XIV Congrés de l'Aliança Cooperativa Internacional | 14 | 1934 | | | Londres |
| XV Congrés de l'Aliança Cooperativa Internacional | 15 | 1937 | | | París |
| XVI Congrés de l'Aliança Cooperativa Internacional | 16 | 1946 | | | Zúric |
| XVII Congrés de l'Aliança Cooperativa Internacional | 17 | 1948 | | | Praga |
| XVIII Congrés de l'Aliança Cooperativa Internacional | 18 | 1951 | | | Copenhaguen |
| XIX Congrés de l'Aliança Cooperativa Internacional | 19 | 1954 | | | París |
| XX Congrés de l'Aliança Cooperativa Internacional | 20 | 1957 | 1957-07-29 | 1957-08-07 | Estocolm |
| XXI Congrés de l'Aliança Cooperativa Internacional | 21 | 1960 | | | Lausana |
| XXII Congrés de l'Aliança Cooperativa Internacional | 22 | 1963 | | | Bournemouth |
| XXIII Congrés de l'Aliança Cooperativa Internacional | 23 | 1966 | | | Viena |
| XXIV Congrés de l'Aliança Cooperativa Internacional | 24 | 1969 | | | Hamburg |
| XXV Congrés de l'Aliança Cooperativa Internacional | 25 | 1972 | | | |
| XXVI Congrés de l'Aliança Cooperativa Internacional | 26 | 1976 | | | París |
| XXVII Congrés de l'Aliança Cooperativa Internacional | 27 | 1980 | | | Moscou |
| XXVIII Congrés de l'Aliança Cooperativa Internacional | 28 | 1984 | | | Hamburg |
| XXIX Congrés de l'Aliança Cooperativa Internacional | 29 | 1988 | 1988-07-01 | 1988-07-10 | Estocolm |
| XXX Congrés de l'Aliança Cooperativa Internacional | 30 | 1992 | | | Tòquio |
| XXXI Congrés de l'Aliança Cooperativa Internacional | 31 | 1995 | 1995-09-20 | 1995-09-23 | Manchester |
| XXXII Congrés de l'Aliança Cooperativa Internacional | 32 | 2012 | | | Manchester |
| XXXIII Congrés de l'Aliança Cooperativa Internacional | 33 | 2021 | 2021-12-01 | 2021-12-03 | Seül |
# Morton DaCosta

Morton DaCosta (Filadèlfia, Pennsilvània, Estats Units, 7 de març de 1914 − Redding, Connecticut, 29 de gener de 1989) va ser un director de cinema estatunidenc.

## Filmografia

* 1958: La tia Mame (Auntie Mame)
* 1962: The Music Man
* 1963: Island of Love

## Premis i nominacions
### Nominacions

* 1963: Oscar a la millor pel·lícula per The Music Man
* 1963: Globus d'Or al millor director per The Music Man
# Màquina de Turing alternant

En teoria de la computació, una Màquina de Turing alternant (ATM) és una màquina de Turing no determinista amb una regla per acceptar computacions que generalitzen les regles usades en la definició de les classes de complexitat NP i co-NP.

## Definició
### Descripció informal

La definició de la classe NP usa el mode de computació existencial: si qualsevol elecció porta cap un estat que accepta, llavors tota la computació s'accepta. La definició de co-NP usa el mode universal per la computació: només si totes les eleccions porten cap a un estat que accepta, llavors la computació s'accepta. Una màquina de Turing alternant va alternant entre els dos modes.
Una màquina de Turing alternant és una màquina de Turing no determinista els estats de la qual està dividida en dos conjunts: estats existencials i estats universals. Un estat existencial accepta si alguna transició porta cap a un esta que accepta. Un estat universal accepta si totes les transicions porten a un estat que accepta. La màquina com un tot accepta si l'estat inicial accepta.

### Definició formal

Formalment, una màquina de Turing alternant és una 5-tupla $M=(Q,\Gamma ,\delta ,q_{0},g)$on
* $Q$és el conjunt finit d'estats
* $\Gamma$és l'alfabet finit de la cinta
* $\delta :Q\times \Gamma \rightarrow {\mathcal {P}}(Q\times \Gamma \times \{L,R\})$és la funció de transició (L mou el capçal cap a l'esquerra, R cap a la dreta)
* $q_{0}\in Q$és l'estat inicial
* $g:Q\rightarrow \{\wedge ,\vee ,accepta,rebutja\}$especifica el tipus de cada estat
Si M és a l'estat $q\in Q$amb $g(q)=accepta$llavors la configuració es diu que accepta, i si $g(q)=rebutja$la configuració es diu que rebutja. Una configuració amb $g(q)=\wedge$es diu que accepta si totes les configuracions que es pot arribar en un pas accepten, o rebutja si alguna de les configuracions rebutja. M es diu que accepta la cadena d'entrada w si la configuració inicial de M (l'estat de M és $q_{0}$. el capçal és al final de la cinta i la cinta conté w) accepta i que rebutja si la configuració inicial rebutja.

### Límit de recursos

Una ATM decideix un llenguatge formal en temps $t(n)$si, per qualsevol entrada de longitud n, si les configuracions necessiten com a molt $t(n)$passes per marcar la configuració inicial com acceptant o rebutjant. Un ATM decideix un llenguatge en espai $s(n)$si les configuracions necessiten escriure menys de $s(n)$cel·les de la cinta per marcar la configuració inicial com acceptant o rebutjant.
Un llenguatge que es decidible per una ATM en temps $c\cdot t(n)$per alguna constant $c>0$és dins la classe ATIME($t(n)$), i un llenguatge decidible per una ATM en espai $c\cdot s(n)$està dins de SPACE($s(n)$).

## Referències

* 1 2 Chandra, Ashok K.; Kozen, Dexter C.; Stockmeyer, Larry J. «Alternation». J. ACM, 28, 1, 01-01-1981, pàg. 114–133. DOI: 10.1145/322234.322243. ISSN: 0004-5411.
* ↑ Chandra, A. K.; Stockmeyer, L. J. «Alternation». Proc. 17th IEEE Symp. on Foundations of Computer Science., 01-10-1976, pàg. 98–108. DOI: 10.1109/SFCS.1976.4.
# Llengües mixes

Les llengües mixes (o mikses) constitueixen una de les dues branques de la llengües mixezoque localitzades al sud de Mèxic. Les llengües d'aquesta branca es parlen principalment a Oaxaca on es denominen propiment mixe i també a Veracruz on se'ls denomina popoluca. El terme popoluca és una mica confús perquè existeix una llengua de la branca zoque que també es denomina popoluca. Antigament a Chiapas es va parlar el tapachulteca que era una altra llengua independent de la branca mixe.

## Classificació interna

Les llengües mixes semblen tenir un temps de diversificació estimat d'uns 13 segles. Davant dels 36 segles de diversificació del proto-mixezoque. Quant a les llengües de la branca mixe aquesta està formada pròpiament per les següents varietats:
* Variants de Mixe d'Oaxaca
** Mixe de Coatlán (mco)
** Mixe de l'Istme (mir)
** Mixe de Totontepec (mto)
** Mixe de Tlahuitoltepec (mxp)
** Mixe de Juquila (mxq)
** Mixe de Mazatlán (mzl)
** Mixe nord-central (neq)
** Mixe de Quetzaltepec (pxm)
* Variants de Popoluca de Veracruz
** Popoluca d'Oluta (plo)
** Popoluca de Sayula (pos)
* Variants de Chiapas
** Tapachulteca

## Comparació lèxica

El següent quadre resumeix els numerals en diferents varietats de llengües mixes:
| GLOSSA | Popoluca de Sayula | Popoluca d'Oluta | Mixe de Totontepec | Mixe de Tlahuiltotepec | proto-mixe |
| 1 | tuʔk | tuʔk | toʔk | tuʔuk | *tuʔ.k |
| 2 | mečk | mesko | mehʦk | mahʦk | *mehʦ.k |
| 3 | tūgup | tuviʔk | tōhk | tûkûk | *tuku.k |
| 4 | mak.tašp | mak.tasko | mak.tāšk | mak.tɔšk | *mak.tas.k |
| 5 | mogošp | mokoško | mugošk | makošk | *mokoš.k |
| 6 | tuhtup | tuhtuhko | tohtik | tutuhk | *tuhtu.k |
| 7 | guš.tuhtup | huš.tuhkuhtuh- | vuš.tohtik | wuš.tuhk | *wuš.tuhtu.k |
| 8 | tuku.tuhtup | tuku.tuhko | todohtik | tuktuhk | *tuku.tuhtu.k |
| 9 | taš.tuhtup | tās.tutuhko | taš.tohtik | tɔš.tohk | *tas.tuhtu.k |
| 10 | makp | maku | mahk | mɔhk | *mah.k |

## Referències

* ↑ Swadesh, "Languages of the World" de la Encyclopædia Britannica, Macropædia (15th edition), p. 787.
* ↑ Mark Rosenfelder's Metaverse: Mixe-Zoquean

## Bibliografia

* Dieterman, Julia Irene, 1995, Participant reference in Isthmus Mixe Narrative Discourse, MA. Thesis in linguistics presented to the Faculty of the Graduate school of the University of Texas at Arlington.
* Hoogshagen, Searle & Hilda Halloran Hoogshagen, 1993, Diccionario Mixe de Coatlán, Serie de Vocabularios Indigénas "Mariano Silva y Aceves" Num. 32. SIL, Mexico, D.F.
* Schoenhals, Alvin & Louise Schoenhals, 1965, Vocabulario Mixe de Totontepec, Serie de Vocabularios Indigénas "Mariano Silva y Aceves" Num. 14. SIL, Mexico, D.F.
* Wichmann, Søren, 1995, The Relationship Among the Mixe-Zoquean Languages of Mexico. University of Utah Press. Salt Lake City. ISBN 0-87480-487-6.

## Enllaços externs

* Online resources for Mixe of Chuxnabán (Midlands) by Carmen Jany
* Bachillerato bilingüe Mixe de Tlahuitoltepec
# Moussa Narry

Moussa Narry (Maradi, 19 d'abril de 1986) és un futbolista del Níger, internacional amb Ghana, de la dècada de 2010.
Fou internacional amb la selecció de futbol de Ghana.
Pel que fa a clubs, destacà a Sahel SC, Étoile Sportive du Sahel i AJ Auxerre.

## Referències

* ↑ «Ghana cruises to finals of Four Nation tourney». Ghanaweb.com, 18-11-2007 [Consulta: 18 novembre 2007].
* ↑ «40 Players called up by Ghana». BBC Sports, 18-12-2007 [Consulta: 18 desembre 2007].
* ↑ «Le Roy calls up 40 players». Ghanafa.org, 18-12-2007 [Consulta: 18 desembre 2007]. Arxivat 2007-12-20 a Wayback Machine.
* ↑ Moussa Narry a National-Football-Teams.com (anglès)
* ↑ Étoile du Sahel Profile
# Llista de monuments de la Catalunya Central

Llista de monuments de la Catalunya Central inclosos en l'Inventari del Patrimoni Arquitectònic Català per l'àmbit territorial de les Comarques Centrals, o Catalunya Central. Inclou els inscrits en el Registre de Béns Culturals d'Interès Nacional (BCIN) amb una classificació arquitectònica, els Béns Culturals d'Interès Local (BCIL) immobles i la resta de béns arquitectònics integrants del patrimoni cultural català.
L'any 2009, les Comarques Centrals tenia 325 béns culturals d'interès nacional, entre ells 311 monuments històrics i 9 conjunts històrics a més de les zones arqueològiques i paleontològiques.
* Mapa de la Catalunya Central
Les llistes estan dividides per comarques, desglossades en llistes municipals en els casos més estesos. S'inclou la comarca de l'Anoia que per llei del 14 de juliol del 2010 passarà en part al nou àmbit territorial del Penedès, pendent de constituir i delimitar.
* Llista de monuments de l'Anoia
* Llista de monuments del Bages
* Llista de monuments del Berguedà
* Llista de monuments del Lluçanès
* Llista de monuments d'Osona
* Llista de monuments del Solsonès
* Seu de Manresa
* Temple romà de Vic
* Ermita de Sant Jaume Sesoliveres
* Palau Episcopal de Solsona

## Referències

* ↑ «Anuari estadístic de Catalunya: Béns culturals d'interès nacional». Institut d'Estadística de Catalunya, 28-06-2011. [Consulta: 28 març 2012].
# Mustafa Ben Halim

Mustafa Ben Halim (àrab: مصطفى بن حليم, Muṣṭafà ibn Ḥalīm) (Alexandria, Egipte, 29 de gener de 1921 – 7 de desembre de 2021) fou un polític libi. Fou primer ministre de Líbia entre abril de 1954 i de maig 1957.